2016. gada 20.decembrī Noteikumi Nr. 833

Rīgā (prot. Nr. 69 29. §)

**Grozījumi Ministru kabineta 2005. gada 21. jūnija noteikumos Nr. 442 "Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu"**

Izdoti saskaņā ar

Autopārvadājumu likuma

6. panta ceturto daļu

Izdarīt Ministru kabineta 2005. gada 21. jūnija noteikumos Nr. 442 "Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu" (Latvijas Vēstnesis, 2005, 100. nr.; 2014, 239. nr.) šādus grozījumus:

1. Izteikt 1. punktu šādā redakcijā:

"1. Noteikumi nosaka kārtību, kādā izsniedz, anulē vai uz laiku aptur atļaujas starptautiskajiem kravas pārvadājumiem ar autotransportu."

2. Papildināt noteikumus ar 1.1 punktu šādā redakcijā:

"1.1 Šo noteikumu 1. punktā minēto atļauju veidi ir šādi:

1.11. starptautiskajos nolīgumos par pārvadājumiem ar autotransportu (turpmāk – nolīgumi) paredzētie dokumenti – starptautisko kravas auto­pārvadājumu atļaujas (turpmāk – atļauja);

1.12. Starptautiskā Transporta foruma daudzpusējo kravu pārvadājumu atļauju kvotas ietvaros paredzētie dokumenti – Eiropas transporta ministru konferences atļaujas (turpmāk – ETMK atļauja)."

3. Aizstāt 5. punktā vārdus "Autotransporta direkcija" ar vārdiem "valsts sabiedrība ar ierobežotu atbildību "Autotransporta direkcija" (turpmāk – Autotransporta direkcija)".

4. Papildināt noteikumus ar 6.15. un 6.16. apakšpunktu šādā redakcijā:

"6.15. pārvadājamās kravas svars;

6.16. kravas iekraušanas un izkraušanas vieta."

5. Papildināt noteikumus ar 7.5. apakšpunktu šādā redakcijā:

"7.5. izsniedz šo noteikumu 1. punktā minētās atļaujas."

6. Izteikt 9. punktu šādā redakcijā:

"9. Atļaujas pārvadātājiem vai pārvadātāja pilnvarotām personām, vai pašpārvadājuma veicējiem, vai pašpārvadājuma veicēja pilnvarotām personām izsniedz pēc to pieprasījuma."

7. Svītrot 12. punktu.

8. Izteikt 13. punktu šādā redakcijā:

"13. Pārvadātājs vai tā pilnvarotā persona līdz kārtējā gada 1. novembrim iesniedz iesniegumu par nākamajā gadā nepieciešamajām ETMK atļaujām pārvadātāja iekļaušanai ETMK atļauju pretendentu pamatsarakstā vai visa kalendāra gada laikā – iekļaušanai ETMK atļauju pretendentu papildsarakstā, ja ETMK atļauju skaits ir nepietiekams. Iesniegumā pārvadātājs norāda informāciju par tā rīcībā esošajiem autotransporta līdzekļiem, kuriem ir Kopienas atļaujas kopijas un attiecīgie sertifikāti, kas apliecina atbilstību Starptautiskā Transporta foruma tehniskajām un drošības prasībām."

9. Svītrot 14.4. apakšpunktu.

10. Aizstāt 21.3. apakšpunkta ievaddaļā vārdu "internetā" ar vārdiem "Autotransporta direkcijas tīmekļvietnē".

Ministru prezidents Māris Kučinskis

Satiksmes ministrs Uldis Augulis